stanford-oval/wikipedia huggingface dataset:
ท้าวศรีสุนทรนาฏ (แก้ว พนมวัน ณ อยุธยา)
ชีวิตส่วนตัว

ท้าวศรีสุนทรนาฏมีธิดากับเจ้าพระยาสุรวงษ์ไวยวัฒน์ (วร บุนนาค) สองคนคือ
มณี บุนนาค สมรสกับพระยาพิพิธภัณฑ์พิจารณ์ (เจริญ โชติกเสถียร) ต่อมาเป็น คุณหญิงพิพิธภัณฑ์พิจารณ์
เล็ก บุนนาค สมรสกับพระยาอภัยภูเบศร (เลื่อม อภัยวงศ์) เป็นพระมารดาของพระนางเจ้าสุวัทนา พระวรราชเทวี และสมรสอีกครั้งกับหลวงบริหารยุคลบาท (แหวน  จารุดุล) มีบุตรสี่คน
ต่อมาหม่อมแก้วเมื่อออกจากการปกครองของเจ้าพระยาสุรวงศ์ไวยวัฒน์แล้วจึงได้เป็นภรรยาของหลวงอำนาจณรงค์ราญ (หม่อมราชวงศ์ยัน พนมวัน) และมีบุตรด้วยกันคนเดียวคือ หม่อมหลวงต่อ พนมวัน โดยหม่อมหลวงต่อรับราชการอยู่ในกรมมหรสพ และหลังจากที่หลวงอำนาจณรงค์ราญถึงแก่กรรมเมื่อ พ.ศ. 2434 ท้าวศรีสุนทรนาฏได้พาบุตรธิดากลับออกไปอยู่กับญาติฝ่ายสกุลอภัยวงศ์ที่พระตะบอง เมื่อธิดาได้เติบโตขึ้นแล้ว ญาติฝ่ายสกุลบุนนาคเกรงว่าธิดาของเจ้าพระยาสุรวงษ์ไวยวัฒน์ (วร บุนนาค) จะได้สามีไม่สมกัน จึงชวนให้ท้าวศรีสุนทรนาฏพาครอบครัวเข้ากรุงเทพฯ
เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2467 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
เข็มพระบรมนามาภิไธยประดับเพชร ชั้น 1
เสมาประดับเพชร ชั้น 1
หีบทอง
ปลากระสูบ

| ปลากระสูบ |
| --- | --- |

ปลากระสูบขีด (H. macrolepidota)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Hampala van Hasselt, 1823

ชนิดต้นแบบ
Hampala macrolepidota Kuhl & van Hasselt, 1823
ชนิด
 Hampala ampalong  Hampala bimaculata  Hampala dispar (พบในประเทศไทย)  Hampala lopezi (พบในประเทศฟิลิปปินส์)  Hampala macrolepidota (พบในประเทศไทย)  Hampala sabana  Hampala salweenensis (พบในประเทศไทยและพม่า)  Hampala siamensis
ปลากระสูบ (อังกฤษ: Hampala barb, Jungle perch) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Hampala (/แฮม-พา-ลา/) ซึ่งเป็นภาษาท้องถิ่นในชวา
มีรูปร่างโดยรวม คือ มีส่วนหัวใหญ่ ปากกว้าง มุมปากยาวถึงขอบตา มีหนวดที่มุมปากบนหนึ่งคู่ มีฟันที่ลำคอสามแถว ครีบหลังมีก้านครีบแขนงแปดก้าน เกล็ดเป็นแบบขอบบางเรียบ บนลำตัวมีจุดหรือเส้นขีดสีดำเห็นได้ชัดเจน ซึ่งอาจแปรเปลี่ยนไปได้ตามช่วงวัย และแตกต่างกันไปตามแต่ละชนิด ขนาดโตเต็มที่อาจยาวได้ถึง 60-70 เซนติเมตร แต่ขนาดโดยเฉลี่ยประมาณ 20-30 เซนติเมตร
พบกระจายพันธุ์ในภูมิภาคเอเชียตะวันออกเฉียงใต้ ไปจนถึงหมู่เกาะฟิลิปปินส์ เป็นปลาที่กินปลาด้วยกันขนาดเล็กเป็นอาหาร นิยมอยู่เป็นฝูง ออกล่าเหยื่อพร้อม ๆ กัน จึงเป็นที่นิยมของนักตกปลา มีชื่อเรียกในภาษาไทยว่า "ปลากระสูบ" หรือ "ปลาสูบ" หรือ "ปลาสูด" ในบางท้องถิ่น
การจำแนก

Hampala ampalong
Hampala bimaculata
Hampala dispar
Hampala lopezi
Hampala macrolepidota
Hampala sabana
Hampala salweenensis
Hampala siamensis Panitvong & Tan, 2025
แหล่งข้อมูลอื่น

ข้อมูลที่เกี่ยวข้องกับ Hampala ที่วิกิสปีชีส์
ขอโทษทีที่มีน้องชายจอมป่วน

ซีรีส์มังงะญี่ปุ่น
| --- | --- |
ขอโทษทีที่มีน้องชายจอมป่วน
うちの弟どもがすみません (Uchi no Otōto-domo ga Sumimasen)
แนว: สุขนาฏกรรมจินตนิยม
มังงะ
เขียนโดย: อากิระ โอซากิ
สำนักพิมพ์: ชูเอชะ
สำนักพิมพ์ภาคภาษาไทย: บงกช
ในเครือ: มาร์กาเร็ต คอมมิก
นิตยสาร: เบสซัตสึ มาร์กาเร็ต
กลุ่มเป้าหมาย: โชโจะ
วางจำหน่ายตั้งแต่: 11 มกราคม พ.ศ. 2563 – ปัจจุบัน
จำนวนเล่ม:  12  8
ภาพยนตร์ฉบับคนแสดง
กำกับโดย: โคอิชิโระ มิกิ
เขียนบทโดย: ริกะ เนซึ
ดนตรีโดย: โคทรินโกะ
สตูดิโอ: โชจิกุ
ฉาย: 6 ธันวาคม พ.ศ. 2567
ความยาว: 105 นาที
ขอโทษทีที่มีน้องชายจอมป่วน (ญี่ปุ่น: うちの弟どもがすみません, โรมาจิ: Uchi no Otōto-domo ga Sumimasen) เป็นซีรีส์มังงะญี่ปุ่นที่เขียนและวาดภาพประกอบโดยอากิระ โอซากิ เริ่มลงพิมพ์เป็นตอนในนิตยสารมังงะโชโจะ เบสซัตสึ มาร์กาเร็ตของสำนักพิมพ์ชูเอชะในเดือนมกราคม พ.ศ. 2563 ได้รับการแปลและตีพิมพ์ภาษาไทยโดยสำนักพิมพ์บงกช ภาพยนตร์ฉบับคนแสดงมีกำหนดฉายในโรงภาพยนตร์ญี่ปุ่นในเดือนธันวาคม พ.ศ. 2567
สื่อ > มังงะ

ขอโทษทีที่มีน้องชายจอมป่วนเขียนและวาดภาพโดย อากิระ โอซากิ ได้เริ่มตีพิมพ์ในนิตยสารมังงะโชโจะ เบสซัตสึ มาร์กาเร็ตของสำนักพิมพ์ชูเอชะ เมื่อวันที่ 11 มกราคม พ.ศ. 2563 ตอนต่างๆ เหล่านี้ได้รับการรวบรวมตีพิมพ์เป็นเล่ม(ทังโกบง)จำนวน 13 เล่ม ณ เดือนมกราคม พ.ศ. 2568 สำนักพิมพ์บงกชได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 12 พฤศจิกายน พ.ศ. 2565
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 พฤษภาคม พ.ศ. 2563 | 978-4-08-844346-1 | 22 มิถุนายน พ.ศ. 2567 | 978-616-09-4458-3 |
| 2 |  25 กันยายน พ.ศ. 2563 | 978-4-08-844374-4 | 24 กรกฎาคม พ.ศ. 2567 | 978-616-09-4488-0 |
| 3 |  25 มกราคม พ.ศ. 2564 | 978-4-08-844434-5 | 25 กันยายน พ.ศ. 2567 | 978-616-09-4505-4 |
| 4 |  25 พฤษภาคม พ.ศ. 2564 | 978-4-08-844486-4 | 2 ตุลาคม พ.ศ. 2567 | 978-616-09-4576-4 |
| 5 |  25 ตุลาคม พ.ศ. 2564 | 978-4-08-844529-8 | 23 พฤศจิกายน พ.ศ. 2567 | 978-616-09-4609-9 |
| 6 |  25 กุมภาพันธ์ พ.ศ. 2565 | 978-4-08-844580-9 | 18 ธันวาคม พ.ศ. 2567 | 978-616-09-4659-4 |
| 7 |  23 มิถุนายน พ.ศ. 2565 | 978-4-08-844581-6 | 15 มกราคม พ.ศ. 2568 | 978-616-09-4731-7 |
| 8 |  25 พฤศจิกายน พ.ศ. 2565 | 978-4-08-844645-5 | 5 กุมภาพันธ์ พ.ศ. 2568 | 978-616-09-4756-0 |
| 9 |  24 มีนาคม พ.ศ. 2566 | 978-4-08-844709-4 | 1 มีนาคม พ.ศ. 2568 | 978-616-09-4769-0 |
| 10 |  25 กรกฎาคม พ.ศ. 2566 | 978-4-08-844786-5 | — | — |
| 11 |  22 กุมภาพันธ์ พ.ศ. 2567 | 978-4-08-844863-3 | — | — |
| 12 |  25 กรกฎาคม พ.ศ. 2567 | 978-4-08-843020-1 | — | — |
| 13 |  23 มกราคม พ.ศ. 2568 | 978-4-08-843087-4 | — | — |
สื่อ > ภาพยนตร์ฉบับคนแสดง

มีการประกาศสร้างภาพยนตร์ฉบับคนแสดงในวันที่ 9 กรกฎาคม พ.ศ. 2567 ภาพยนตร์เรื่องนี้ผลิตโดยโชจิกุและกำกับโดยโคอิชิโร มิกิ พร้อมบทภาพยนตร์เขียนโดยริกะ เนซึ และเพลงประกอบที่แต่งโดยโคทรินโกะ ภาพยนตร์เรื่องนี้ได้เข้าฉายในโรงภาพยนตร์ที่ญี่ปุ่นในวันที่ 6 ธันวาคม พ.ศ. 2567
แหล่งข้อมูลอื่น

เว็บไซต์มังงะอย่างเป็นทางการ (ในภาษาญี่ปุ่น)
เว็บไซต์ภาพยนตร์ฉบับคนแสดงอย่างเป็นทางการ (ในภาษาญี่ปุ่น)
ขอโทษทีที่มีน้องชายจอมป่วน (มังงะ) ที่เครือข่ายข่าวอนิเมะ
น้ำหมักชีวภาพ

น้ำหมักชีวภาพ หรือ น้ำสกัดชีวภาพ หรือ น้ำจุลินทรีย์ เป็นของเหลว สีดำออกน้ำตาล  กลิ่นอมเปรี้ยวอมหวาน  ไม่เป็นอันตรายต่อสิ่งมีชีวิตทุกชนิด  เช่น  พืช  สัตว์ทุกประเภท  สามารถช่วยปรับความสมดุลของสิ่งแวดล้อมและสิ่งมีชีวิตได้
การเก็บรักษาต้องเก็บน้ำหมักชีวภาพไว้ที่อุณหภูมิปกติ  ไม่ร้อนหรือเย็นเกินไป โดยทั่วไปสามารถทำน้ำหมักชีวภาพใช้เองได้จากพืชผักผลไม้และผลผลิตจากธรรมชาติ โดยนำไปหมักตามกรรมวิธีที่ถูกต้อง  คือต้องผลิตหัวเชื้อจุลินทรีย์ก่อน แล้วจึงนำหัวเชื้อที่ได้ไปขยายเป็นน้ำหมักชีวภาพต่อไป
การทำหัวเชื้อจุลินทรีย์

นำพืช  ผัก  หรือผลไม้สับให้เป็นชิ้นเล็ก ๆ ใส่ในภาชนะปิดฝาให้มิดชิด  จากนั้นผสมกับกากน้ำตาล  ซึ่งน้ำตาลอาจเป็นน้ำตาลที่ใช้กันปกติ  หรือน้ำตาลทรายแดง หรือน้ำตาลทรายขาว ในอัตราส่วน 3 กิโลกรัม ต่อน้ำตาล 1 กิโลกรัม  แล้วคลุกเคล้าให้เข้าและปิดฝาทิ้งไว้ ทุก ๆ 5-7 วัน  ควรเปิดฝาภาชนะ  เพื่อคลุกให้เศษผักสัมผัสกับอากาศ ซึ่งจะหมักทิ้งไว้ประมาณ 1-2 เดือน
เมื่อครบกำหนดแล้วจะสังเกตเห็นว่ามีน้ำผสมอยู่ ซึ่งน้ำที่ได้ก็คือน้ำหัวเชื้อจุลินทรีย์ เมื่อได้น้ำหัวเชื้อจุลินทรีย์แล้วควรนำน้ำหัวเชื้อจุลินทรีย์ที่ได้ เก็บใส่ไว้ในขวดปิดฝาให้สนิท พร้อมที่จะนำไปใช้ในการทำมันหมักหรืออาหารสัตว์ประเภทอื่น
ดูเพิ่ม

อีเอ็ม
เชื้อเพลิงชีวภาพ
ละแวก

| ละแวก លង្វែក |
| --- | --- |
เมือง
ภาพวาดของเมืองละแวก
ประเทศ:  กัมพูชา
จังหวัด: จังหวัดกำปงฉนัง
อำเภอ: อำเภอกำปงตระลาจ
ละแวก (เขมร: លង្វែក) เป็นเมืองในประเทศกัมพูชา เป็นเมืองหลวงแห่งที่ 2 ในช่วงยุคมืดของกัมพูชา ซึ่งเริ่มขึ้นหลังยุคเมืองพระนคร ในอดีตเคยเป็นประเทศราชของอาณาจักรสยาม  เมืองนี้เป็นศูนย์กลางทางการทหารของประเทศ เป็นที่รวมของผู้มีความรู้รวมถึงนักวิชาการและนักศิลปะการต่อสู้
ละแวกได้รับเลือกจากพระบรมราชาที่ 2 (พญาจันทน์) ให้เป็นเมืองหลวงใหม่หลังจากการปล้นเมืองพระนครโดยอยุธยา เนื่องจากมีภูมิประเทศที่สามารถป้องกันได้ง่ายกว่า หลังจากที่พระบรมราชาที่ 2 (พญาจันทน์) ปราบเจ้ากองได้สำเร็จ พระองค์ได้ย้ายเมืองหลวงจากจตุมุขไปยังเมืองละแวกในปี ค.ศ. 1528 เมืองใหม่นี้เป็นเมืองหลวงของราชอาณาจักรกัมพูชาตั้งแต่ปี ค.ศ. 1528 ถึง ค.ศ. 1594
ประวัติ

ในคริสต์ศตวรรษที่ 14 ถึง 15 กัมพูชาอยู่ในสถานะเสื่อมถอย หลังการทำลายล้างเมืองพระนครเกือบทั้งหมด ละแวกจึงได้รับเลือกเป็นเมืองหลวงใหม่ของรัฐกัมพูชาขนาดเล็ก ละแวกตั้งอยู่ระหว่างพนมเปญและปลายทางตอนใต้ของโตนเลสาบ และสมเด็จพระอุไทยราชาธิราชรามาธิบดี (ค.ศ. 1516–1566) ทรงเลือกเป็นเมืองหลวง
ละแวกกลายเป็นเมืองหลวงในคริสต์ศตวรรษที่ 16 หลังสงครามกลางเมืองระหว่างพระบรมราชาที่ 2 (พญาจันทน์) กับเจ้ากอง หลังพระบรมราชาที่ 2 (พญาจันทน์) ได้รับชัยชนะ พระองค์จึงกลายเป็นพระมหากษัตริย์องค์ใหม่ของกัมพูชา
นักผจญภัยและมิชชันนารีชาวสเปนและโปรตุเกส อย่างบลัส รูอีซ เด เอร์นัน กอนซาเลซจากซิวดัดเรอัล เข้าเยี่ยมชมอาณาจักรครั้งแรกในสมัยนี้ บลัสกลายเป็นพระสหายของพระเจ้า Satha แห่งละแวกที่มีอัธยาศัยดีต่อชาวต่างชาติ และขณะอยู่ในอาณาจักรนี้ ก็รู้จักกับ Diogo Beloso นักผจญภัยชาวโปรตุเกสจากAmarante ชาวไอบีเรียเรียกพนมเปญว่า "Churdumuco" และเรียกเสร็ยสันธอร์ว่า "Sistor"
สมเด็จพระนเรศวรมหาราชแห่งสยามเข้ายึดครองละแวกใน ค.ศ. 1593
ในวัฒนธรรมร่วมสมัย

มีการจำลองท้องพระโรงและวิหารวัดตรอแลงแกงของพระราชวังหลวงละแวก เพื่อใช้ในการถ่ายทำภาพยนตร์หรือละครโทรทัศน์ ที่มีเนื้อหาเกี่ยวกับสมัยละแวก ณ โรงถ่ายภาพยนตร์พร้อมมิตรสตูดิโอ อยู่ภายในบริเวณค่ายสุรสีห์ อำเภอเมืองกาญจนบุรี จังหวัดกาญจนบุรี โดยมีวัตถุประสงค์เพื่อใช้ในการถ่ายทำภาพยนตร์ เรื่อง ตำนานสมเด็จพระนเรศวรมหาราชเป็นครั้งแรก และใช้สำหรับถ่ายทำภาพยนตร์หรือละครโทรทัศน์ในประเทศไทยที่มีฉากเนื้อหาเกี่ยวกับอาณาจักรกัมพูชาในภาพยนตร์ไทย หรือละครโทรทัศน์ไทยจนถึงปัจจุบัน
บรรณานุกรม

Ben Kiernan, Blood and soil ISBN 978-0-300-10098-3 ISBN 0300100981
Sanjay Subrahmanyam & Marie-José Capelle,  L'Empire portugais d'Asie, 1500–1700; Histoire politique et économique. Maisonneuve & Larose (1999) ISBN 2-7068-1252-4 ISBN 978-2706812521
แหล่งข้อมูลอื่น

Cambodia in the Writings of Diego Aduarte and Gabriel Quiroga de San Antonio
Le voyage en Indochine de F.Garnier en 1866-68 - part 2
11°51′53″N 104°45′14″E﻿ / ﻿11.86472°N 104.75389°E﻿ / 11.86472; 104.75389
เล็ก บุนนาค

| เล็ก บุนนาค |
| --- | --- |

คู่สมรส: พระยาอภัยภูเบศร (เลื่อม อภัยวงศ์) หลวงบริหารยุคลบาท (แหวน จารุดุล)
บุตร: พระนางเจ้าสุวัทนา พระวรราชเทวี สุประเกต จารุดุล สัตยวดี กุวานนท์ กาญจนีย์ จารุดุล มณีพันธุ์ จารุดุล
บิดามารดา: เจ้าพระยาสุรวงษ์ไวยวัฒน์ (วร บุนนาค) (บิดา) ท้าวศรีสุนทรนาฏ (แก้ว พนมวัน ณ อยุธยา) (มารดา)
เล็ก บุนนาค เป็นธิดาของเจ้าพระยาสุรวงษ์ไวยวัฒน์ (วร บุนนาค) กับท้าวศรีสุนทรนาฏ (แก้ว พนมวัน ณ อยุธยา) และเป็นพระชนนีของพระนางเจ้าสุวัทนา พระวรราชเทวีในพระบาทสมเด็จพระมงกุฎเกล้าเจ้าอยู่หัว
ประวัติ

เล็ก เป็นธิดาคนเล็กของเจ้าพระยาสุรวงษ์ไวยวัฒน์ (วร บุนนาค) ที่เกิดกับท้าวศรีสุนทรนาฏ (แก้ว พนมวัน ณ อยุธยา) ซึ่งทั้งบิดาและมารดามาจากตระกูลขุนนาง จำเดิมท้าวศรีสุนทรนาฏผู้มารดาได้กำพร้าบิดามาแต่เยาว์วัยเพราะบิดาถูกทำร้ายจนถึงแก่ความตายขณะปฏิบัติหน้าที่ในกัมพูชา ท้าวศรีสุนทรนาฏจึงเข้ามาอยู่ในอุปการะในสมเด็จเจ้าพระยาบรมมหาศรีสุริยวงศ์ (ช่วง บุนนาค) และได้ตกเป็นอนุภริยาของเจ้าพระยาสุรวงษ์ไวยวัฒน์ (วร บุนนาค) จนมีบุตรด้วยกันสองคน เล็กมีพี่สาวร่วมบิดามารดาคือคุณหญิงมณี พิพิธภัณฑ์วิจารณ์ ครั้นเวลาต่อมาท้าวศรีสุนทรนาฏได้สมรสใหม่กับหลวงอำนาจณรงค์ราญ (หม่อมราชวงศ์ยัน พนมวัน) เล็กมีน้องชายต่างบิดาคือหม่อมหลวงต่อ พนมวัน แม้เธอจะเป็นธิดาที่เกิดแต่อนุภริยา แต่ก็ได้รับการศึกษาอย่างดีโดยสำเร็จการศึกษาจากโรงเรียนแห่งหนึ่งในเมืองปีนัง
เล็กถือเป็นดรุณีแรกรุ่นที่มีรูปลักษณ์สวยงาม ครั้นเวลาต่อมาได้เป็นภริยาของพระยาอภัยภูเบศร (เลื่อม อภัยวงศ์) ได้ไม่ช้านาน สามีก็สมรสกับสตรีตามความเห็นชอบของบิดามารดาขณะที่เล็กยังตั้งครรภ์ เมื่อการณ์เป็นเช่นนั้นเล็กจึงออกจากเคหาสน์ของสามีกลับมาอยู่กับท้าวศรีสุนทรนาฏ และให้กำเนิดธิดา ณ บ้านคลองบางหลวงของมารดา ท้าวศรีสุนทรนาฏจึงตั้งนามแก่ธิดานั้นว่า "เครือแก้ว" และเรียกโดยทั่วไปว่า "ติ๋ว" ที่ต่อมาได้รับการสถาปนาขึ้นเป็นพระนางเจ้าสุวัทนา พระวรราชเทวีในรัชกาลที่ 6
เล็กสมรสหนที่สองกับหลวงบริหารยุคลบาท (แหวน จารุดุล) มีบุตร-ธิดาด้วยกัน 4 คน ได้แก่
นายแพทย์ สุประเกต จารุดุล สมรสกับคุณหญิงอรุณธดี จารุดุล (นามเดิม อาบ วิเศษกุล)
คุณหญิงสัตยวดี กุวานนท์ (นามเดิม กิ่งแก้ว จารุดุล) สมรสกับพลเอก ประพัทธ์ กุวานนท์
กาญจนีย์ จารุดุล
มณีพันธุ์ จารุดุล สมรสกับอุษา จารุดุล
เล็กเสียชีวิตปีใดไม่ปรากฏ ทราบแต่เพียงว่าขณะนั้นพระนางเจ้าสุวัทนา พระวรราชเทวียังเยาว์ชันษา ท้าวศรีสุนทรนาฏจึงอุปการะหลานสาวสืบมา พระนางเจ้าสุวัทนา พระวรราชเทวีจึงเข้ามาประจำกับยายและเข้ารับราชการในราชสำนัก
หญ้าขน

| หญ้าขน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Brachiaria
สปีชีส์:: B.  mutica 
ชื่อทวินาม
Brachiaria mutica (Forssk.)

หญ้าขน (ชื่อวิทยาศาสตร์: Brachiaria mutica)เป็นพืชในวงศ์หญ้า เป็นพืชหลายฤดู แพร่กระจายด้วยเมล็ด และการแตกไหล ออกรากตามข้อ สูงประมาณ 2 เมตร ใบมีขน ยาว 10 - 30ซม. และกว้าง  1 -1.5 ซม. บริเวณข้อมีขน ดอกเป็นดอกช่อ ยาว 10 - 20 ซม. ออกดอกตลอดปี ชอบดินที่ระบายน้ำได้ไม่ดี พบตามบริเวณที่นาและน้ำท่วมขัง พบได้ทั่วประเทศไทย
โรงเรียนวิทยาศาสตร์จุฬาภรณราชวิทยาลัย เลย

| โรงเรียนวิทยาศาสตร์จุฬาภรณราชวิทยาลัย เลย |
| --- | --- |
Princess Chulabhorn Science High School Loei

ที่ตั้ง

129 หมู่ที่ 5 ตำบลธาตุ  อำเภอเชียงคาน จังหวัดเลย ประเทศไทย 42110
ข้อมูล
ชื่ออื่น: จ.ภ. เลย , PCSHS Loei
ประเภท: โรงเรียนมัธยมศึกษาขนาดใหญ่พิเศษ โรงเรียนวิทยาศาสตร์
สถาปนา: 2 มิถุนายน พ.ศ. 2537 (30 ปี)
เขตการศึกษา: เลย-หนองบัวลำภู
หน่วยงานกำกับ: สำนักงานเขตพื้นที่การศึกษามัธยมศึกษาเลย หนองบัวลำภู
รหัส: 1042520465
ผู้อำนวยการ: นายชนินทร์ วงษาไทย (อดีตนักเรียนรุ่น 25)
จำนวนนักเรียน: 720 คน  
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาญี่ปุ่น  ภาษาจีน
สี:    น้ำเงิน - แสด
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
เพลง: เพลงมาร์ชจุฬาภรณราชวิทยาลัย
เว็บไซต์: http://www.pcshsloei.ac.th
โรงเรียนวิทยาศาสตร์จุฬาภรณราชวิทยาลัย เลย (อักษรย่อ : จ.ภ. เลย; อังกฤษ: Princess Chulabhorn Science High School Loei)  หรือเรียกย่อ ๆ ว่า จุฬาภรณ์เลย หรือ PCSHS Loei เป็นโรงเรียนมัธยมศึกษาขนาดใหญ่พิเศษ ในจังหวัดเลย ประเภทโรงเรียนวิทยาศาสตร์ของรัฐ ของกลุ่มโรงเรียนวิทยาศาสตร์จุฬาภรณราชวิทยาลัย (18 โรงเรียน) เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย  สังกัดสำนักงานเขตพื้นที่การศึกษามัธยมศึกษาเลย หนองบัวลำภู  ในรูปแบบโรงเรียนประจำ  โรงเรียนที่มีวัตถุประสงค์พิเศษ
สัญลักษณ์ประจำโรงเรียน

แคแสด ต้นไม้ประจำโรงเรียน
สีประจำโรงเรียน
ความหมายของชื่อโรงเรียน จุฬาภรณราชวิทยาลัย แยกได้เป็น
จุฬาภรณ เป็นพระนามของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ราช,ราชา แปลว่า อันเกี่ยวข้องกับพระมหากษัตริย์
วิทยาลัย แปลว่า สถาบันการศึกษาชั้นสูง
ดังนั้น จุฬาภรณราชวิทยาลัย หมายถึง สถาบันการศึกษาขั้นสูงอันเกี่ยวเนื่องกับสถาบันพระมหากษัตริย์ ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ ทั้งนี้ ทางโรงเรียนได้ใช้พระนามเพื่อเฉลิมพระเกียรติเนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา
ตราประจำโรงเรียน ได้รับพระราชทานจากสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ประกอบด้วย
พระจุลมงกุฎสีเหลืองทอง
อักษร จ สีแสด และ ภ สีน้ำเงิน อยู่ภายใต้พระจุลมงกุฎ โดย จภ มาจากพระนามาภิไธยย่อของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
แพรแถบด้านล่างตรา สีน้ำเงินตัดขอบสีเหลืองทอง มีข้อความชื่อโรงเรียนสีเหลืองทอง
ลายกระหนกสีเหลืองทอง ขนาบข้างอักษร จภ ทั้งสองข้าง
ต้นไม้ประจำโรงเรียน ได้แก่ แคแสด
สีประจำโรงเรียน ได้แก่ สีน้ำเงิน-แสด โดย
สีน้ำเงิน หมายถึง สถาบันพระมหากษัตริย์ ความแข็งแรง มั่นคง และความเคร่งครัดในระเบียบวินัย
สีแสด หมายถึง เป็นสีประจำวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี วันพฤหัสบดีที่ 4 กรกฎาคม พ.ศ. 2500
คติพจน์ประจำโรงเรียน ได้แก่ คุณธรรมนำวิชาการ[ต้องการอ้างอิง]
คำขวัญประจำโรงเรียน ได้แก่ รักษ์ศักดิ์ศรี มีคุณธรรม นำวิชาการ สืบสานงานพระราชดำริ
ปรัชญาประจำโรงเรียน ได้แก่ ปญฺญา ยตถํ วิปสฺสติ คนย่อมเห็นเนื้อความด้วยปัญญา
เพลงประจำโรงเรียน มาร์ชจุฬาภรณราชวิทยาลัย ประพันธ์คำร้องโดย วิชาญ เชาวลิต ครูใหญ่ โรงเรียนวิทยาศาสตร์จุฬาภรณราชวิทยาลัย นครศรีธรรมราช คนแรก และทำนองโดย กิตติ ศรีเปารยะ อาจารย์ประจำสาขาวิชาดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
เนื้อเพลงมาร์ชจุฬาภรณราชวิทยาลัย
ราชวิทยาลัยอันใหญ่ยิ่ง
งามเพริศพริ้งคุณธรรมเลิศล้ำค่า
ทั้งศาสตร์ศิลป์เลิศล้ำทางปัญญา
มุ่งศึกษาวิทยาศาสตร์ให้ก้าวไกล
ชูเชิดเทิดพระเกียรติแห่งเจ้าฟ้า
องค์จุฬาภรณพระนามยิ่งใหญ่
เจ้าฟ้านักวิทยาศาสตร์ของชาติไทย
ก้องเกริกไกรลือเลื่องกระเดื่องนาม
สีแสดประเสริฐเจิดจ้าองค์ฟ้าหญิง
น้ำเงินมิ่งกษัตริยาฟ้าสยาม
มงคลสถิตอยู่คู่เขตคาม
ปรากฏนามจุฬาภรณราชวิทยาลัย
มุ่งส่งเสริมสร้างสรรค์จรรโลงชาติ 
สร้างนักวิทยาศาสตร์ให้ยิ่งใหญ่
สร้างเกียรติยศชื่อเสียงให้เกรียงไกร
นำชาติไทยก้าวหน้าชั่วฟ้าดิน
เนื้อเพลงมาร์ชจุฬาภรณฯเลย
เทิดองค์เจ้าฟ้าพระบารมี
ทรงคุณความดีทวีวิทยา
เกริกก้องเกรียงไกรทั่วไผทหล้า
มิ่งขวัญ ร่วมมั่น ศรัทธา เอกองค์เจ้าฟ้าจุฬาภรณ
สถานศึกษา วิชาการ
พระปณิธานสืบสานสุนธร
จะเชิดชูชาติศาสนาบวร
แหล่งรักและเอื้ออาทรจุฬาภรณราชวิทยาลัย
น้ำเงินพิพัฒน์ กษัตรา
สีแสดเจ้าฟ้า หล้าสดใส
สมัครสัมพันธ์อันร่วมใจ
สถิตคู่แดนวิไล เป็นธงชัยนิรันดร
หลักสูตรของโรงเรียน

ในช่วงก่อนเป็นโรงเรียนวิทยาศาสตร์ภูมิภาค โรงเรียนใช้หลักสูตรแกนกลางของกระทรวงศึกษาธิการ ต่อมาในปี พ.ศ. 2551 มีการใช้หลักสูตรวิทยาศาสตร์ของโรงเรียนมหิดลวิทยานุสรณ์ในห้องเรียนที่คัดเลือกนักเรียนร่วมกับโรงเรียนมหิดลวิทยานุสรณ์
จนกระทั่งคณะรัฐมนตรีมีมติดำเนินการโครงการพัฒนาโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค จึงได้ดำเนินการพัฒนาหลักสูตรโรงเรียนวิทยาศาสตร์ภูมิภาค เพื่อพัฒนานักเรียนให้เป็นตามไปเป้าหมายของโรงเรียน โดยแบ่งเป็นหลักสูตรสำหรับนักเรียนระดับชั้นมัธยมศึกษาตอนต้น และระดับชั้นมัธยมศึกษาตอนปลาย นักเรียนจะต้องลงทะเบียนเรียนตามหน่วยกิตที่กำหนด โดยมีผลการเรียนแต่ละรายวิชาไม่ต่ำกว่า 2.0 นอกจากนี้จะต้องเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์ ตามที่กำหนด
ปี 2566 ได้พัฒนาหลักสูตรโรงเรียนวิทยาศาสตร์จุฬาภรณราชวิทยาลัย พ.ศ.2566 นักเรียนจะต้องลงทะเบียนเรียนตามหน่วยกิตที่กำหนด โดยมีผลการเรียนแต่ละรายวิชาไม่ต่ำกว่า 3.0 นอกจากนี้จะต้องเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์ ตามที่กำหนด
หลักสูตรของโรงเรียน > ระดับชั้นมัธยมศึกษาตอนต้น

ปัจจุบันใช้หลักสูตรโรงเรียนวิทยาศาสตร์จุฬาภรณราชวิทยาลัย ระดับชั้นมัธยมศึกษาตอนต้น พุทธศักราช 2566 โดยแบ่งรายวิชาออกเป็น 2 กลุ่ม ดังนี้
รายวิชาพื้นฐาน ประกอบด้วยรายวิชา 8 กลุ่มสาระการเรียนรู้ โดยมีเนื้อหาและเวลาเรียนแต่ละรายวิชาเช่นเดียวกับหลักสูตรแกนกลางการศึกษาขั้นพื้นฐาน พุทธศักราช 2551 และ สสวท. 2560 จำนวน 66 หน่วยกิต
รายวิชาเพิ่มเติม แบ่งออกเป็น 2 กลุ่ม ดังนี้
รายวิชาเพิ่มเติม กลุ่มที่ 1 เป็นรายวิชาที่สร้างขึ้นเพื่อสนองและสอดคล้องกับการพัฒนานักเรียนของโรงเรียนวิทยาศาสตร์ โดยนักเรียนทุกคนต้องลงทะเบียนรายวิชากลุ่มนี้ทั้งหมด รายวิชาในกลุ่มนี้ ได้แก่ การเขียนเชิงวิชาการ คณิตศาสตร์เพิ่มเติม การสืบเสาะอย่างวิทยาศาสตร์ เทคโนโลยี วิทยาการคำนวณ โครงงานและนวัตกรรม ภาษาอังกฤษ ภาษาญี่ปุ่น ภาษาจีน ความฉลาดรู้ทางการอ่าน-วิทยาศาสตร์-คณิตศาสตร์ และโอลิมปิกวิชาการ  จำนวน 19 หน่วยกิต
รายวิชาเพิ่มเติม กลุ่มที่ 2 เป็นรายวิชาเลือกเสรี นักเรียนสามารถเลือกได้ตามความถนัดและความสนใจในหมวด ก คณิตศาสตร์ วิทยาศาสตร์ เทคโนโลยี  หมวด ข ภาษาศาสตร์ และหมวด ค สังคมศาสตร์ สุนทรียศาสตร์ และการงานอาชีพ ไม่น้อยกว่า 5 หน่วยกิต
รวมตลอดหลักสูตร ไม่น้อยกว่า 90 หน่วยกิต  พร้อมผ่านการเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์ ตามที่กำหนด
หลักสูตรของโรงเรียน > ระดับชั้นมัธยมศึกษาตอนปลาย

ปัจจุบันใช้หลักสูตรโรงเรียนวิทยาศาสตร์จุฬาภรณราชวิทยาลัย ระดับชั้นมัธยมศึกษาตอนปลาย พุทธศักราช 2566 โดยใช้กรอบโครงสร้างหลักสูตรของโรงเรียนมหิดลวิทยานุสรณ์ พุทธศักราช 2565 โดยแบ่งรายวิชาออกเป็น 2 กลุ่ม ดังนี้
รายวิชาพื้นฐาน ประกอบด้วยรายวิชา 8 กลุ่มสาระการเรียนรู้ โดยมีเนื้อหาและเวลาเรียนแต่ละรายวิชาเช่นเดียวกับหลักสูตรแกนกลางการศึกษาขั้นพื้นฐาน พุทธศักราช 2551 และ สสวท. 2560 จำนวน 41 หน่วยกิต
รายวิชาเพิ่มเติม แบ่งออกเป็น 2 กลุ่ม ดังนี้
รายวิชาเพิ่มเติม กลุ่มที่ 1 เป็นรายวิชาที่สร้างขึ้นเพื่อสนองและสอดคล้องกับการพัฒนานักเรียนของโรงเรียนวิทยาศาสตร์ โดยนักเรียนทุกคนต้องลงทะเบียนรายวิชากลุ่มนี้ทั้งหมด รายวิชาในกลุ่มนี้ ได้แก่ ความรู้พื้นฐานสำหรับแคลคูลัส แคลคูลัส กลุ่มวิชาฟิสิกส์ เคมี ชีววิทยา ความคิดสร้างสรรค์และนวัตกรรม สัมมนาทางวิทยาศาสตร์ โครงงานวิทยาศาสตร์  การเขียนโปรแกรมคอมพิวเตอร์ วิทยาการคอมพิวเตอร์  การออกแบบและพื้นฐานด้านวิศวกรรม ภาษาอังกฤษวิชาการ ภาษาญี่ปุ่น  ภาษาจีน  และโอลิมปิกวิชาการ จำนวน 37 หน่วยกิต
รายวิชาเพิ่มเติม กลุ่มที่ 2 เป็นรายวิชาเลือกเสรี นักเรียนสามารถเลือกได้ตามความถนัดและความสนใจ ทั้งนี้บางรายวิชาเป็นเนื้อหาที่เรียนในระดับอุดมศึกษา ในหมวด ก คณิตศาสตร์ วิทยาศาสตร์ เทคโนโลยี  หมวด ข ภาษาศาสตร์ และหมวด ค สังคมศาสตร์ สุนทรียศาสตร์ และการงานอาชีพ ไม่น้อยกว่า 10 หน่วยกิต
รวมตลอดหลักสูตร ไม่น้อยกว่า 88 หน่วยกิต  พร้อมผ่านการเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์ ตามที่กำหนด
การคัดเลือกนักเรียน

การคัดเลือกนักเรียนเข้าศึกษาโรงเรียนวิทยาศาสตร์จุฬาภรณราชวิทยาลัย เลย ใช้รูปแบบการสมัครและการสอบคัดเลือกในรอบแรกเหมือนกันกับโรงเรียนอื่นๆในเครือจุฬาภรณ์ ส่วนการสอบในรอบที่สองนั้นกลุ่มโรงเรียนดำเนินการร่วมกับมหาวิทยาลัย
การรับนักเรียนเข้าศึกษาในระดับมัธยมศึกษาปีที่ 1 จะรับนักเรียนที่กำลังศึกษาในชั้นประถมศึกษาปีที่ 6 หรือเทียบเท่าในปีการศึกษาที่สมัคร โดยสมัครและสอบรอบแรกผ่านโครงการพัฒนาอัจฉริยภาพวิทยาศาสตร์และคณิตศาสตร์ ของสถาบันส่งเสริมการสอนวิทยาศาสตร์และเทคโนโลยี และรอบสองโดยกลุ่มโรงเรียนวิทยาศาสตร์จุฬาภรณราชวิทยาลัยร่วมกับมหาวิทยาลัย  รับนักเรียนแห่งละ 96 คน โดยแบ่งรับนักเรียนออกเป็น 2 กลุ่ม ได้แก่
กลุ่มนักเรียนจากโรงเรียนทุกโรงเรียนในเขตพื้นที่บริการ จำนวนไม่น้อยกว่า 88 คน
กลุ่มนักเรียนจากโรงเรียนขยายโอกาส (ได้แก่ โรงเรียนดีประจำตำบลตามประกาศของสำนักงานคณะกรรมการการศึกษาขั้นพื้นฐาน โรงเรียนประถมศึกษาที่มีนักเรียนไม่เกิน 200 คน โรงเรียนศึกษาสงเคราะห์ โรงเรียนราชประชานุเคราะห์ โรงเรียนในสังกัดกองบัญชาการตำรวจตระเวนชายแดน โรงเรียนพระปริยัติธรรม และโรงเรียนเอกชนสอนศาสนาอิสลาม) ในเขตพื้นที่บริการ จำนวนไม่เกิน 8 คน
การคัดเลือกนักเรียน > ระดับชั้นมัธยมศึกษาปีที่ 4

การรับนักเรียนเข้าศึกษาในระดับมัธยมศึกษาปีที่ 4 จะรับนักเรียนที่กำลังศึกษาในชั้นมัธยมศึกษาปีที่ 3 หรือเทียบเท่าในปีการศึกษาที่สมัคร โดยสมัครและสอบรอบแรกผ่านการคัดเลือกนักเรียนเข้าศึกษาต่อในชั้นมัธยมศึกษาปีที่ 4 ของโรงเรียนมหิดลวิทยานุสรณ์ และรอบสองโดยกลุ่มโรงเรียนวิทยาศาสตร์จุฬาภรณราชวิทยาลัยร่วมกับมหาวิทยาลัย  รับนักเรียนจากโรงเรียนทุกโรงเรียนในเขตพื้นที่บริการ จำนวน 144 คน
การเปลื่ยนชื่อโรงเรียนในกลุ่มโรงเรียน

สำนักพระราชวัง มีหนังสือที่ รล 0011.3/18298 ลงวันที่ 3 กรกฎาคม 2561 แจ้งรัฐมนตรีกระทรวงศึกษาธิการ โดยอ้างถึงหนังสือกระทรวงศึกษาธิการ ที่ ศธ 04278/2112 ลงวันที่ 30 พฤษภาคม 2561เรื่องการเปลี่ยนชื่อโรงเรียนในกลุ่มโรงเรียนจุฬาภรณราชวิทยาลัย ความว่า
ตามที่ ท่านได้มีหนังสือขอให้นำความกราบทูล สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ขอพระราชทานพระวินิจฉัยเรื่อง เปลี่ยนชื่อโรงเรียนจุฬาภรณราชวิทยาลัย เป็น “โรงเรียนวิทยาศาสตร์จุฬาภรณราชวิทยาลัย” ต่อท้ายด้วยชื่อจังหวัดที่เป็นสถานที่ตั้งของโรงเรียน และใช้นามภาษาอังกฤษว่า “Princess Chulabhorn Science High School” ความละเอียดตามหนังสือที่อ้างถึงแล้วนั้น การนี้ ความทราบฝ่าพระบาทแล้ว พระราชทานพระอนุญาตให้เปลี่ยนชื่อโรงเรียนตามที่กราบทูลขอมา
งานวันประเพณีของโรงเรียน > งานราชพิธี

รับมอบของพระราชทาน-ถวายพระพรสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี เนื่องในวันคล้ายวันประสูติ 4 กรกฎาคมของทุกปี
งานวันประเพณีของโรงเรียน > ทั่วไป

PCC SCIENCE MATH TEST / Science Symposium - กิจกรรมวิชาการระหว่างโรงเรียนในเครือข่ายโดยหมุนเวียนกันเป็นเจ้าภาพ
จุฬาภรณ์ฯสัมพันธ์ - กิจกรรมการแข่งขันกีฬาเพื่อกระชับความสัมพันธ์และแลกเปลี่ยนวัฒนธรรมประเพณีในท้องถิ่น
2 มิถุนายน - วันสถาปนาโรงเรียนวิทยาศาสตร์จุฬาภรณราชวิทยาลัย
4 กรกฎาคม - วันคล้ายวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
25 มีนาคม - วันพิธีมอบใบประกาศนียบัตรของนักเรียนที่จบการศึกษา
Thailand - Japan Student Science Fair / Thailand - Japan Student ICT Fair